АҞӘА, абҵара 18 – Sputnik. Аԥснытәи абнақәа рбылра иахҟьаны Шәача, Адлертәи араион иахьаҵанакуа алҩақ хылеит, ҳәа ааицҳауеит ақалақь ахада Алексеи Копаигородски.
"Адлертәи араион ахь Аԥсны аҵакыраҟынтә аԥша алҩафҩы нанагоит", - аҳәоит ақалақь ахадара асаит аҿы ахада иажәақәа ааго.
Лазаревсктәи араион аҿгьы алҩа афҩы рныруеит. Уаҟагьы абнараҿы иҟоуп амца зку аҭыԥқәа. Уа амцарцәара рнапы алакуп 244-ҩык ауааԥсыра. Ахархәара амоуп авиациа.
"Амцарцәара мҩаԥнагоит авертолет Ми-8. Амцарцәара рнапы алакуп 244-ҩык ауааԥсыра. Дара реиҳараҩык Урыстәыла АҶА аусзуҩцәа роуп. Амцарцәараҿ ацхыраара руеит абнахьшьцәа, аказақтә еиҿкаарақәа рхаҭарнакцәа, хатәгәаԥхаралатәи амцарцәаратә дружинақәа. Иаҭаххозар ҳәа ихианы игылоуп аҳаирплан Бе-200", - аҳәоит адырраҭараҿы.
Асиноптикцәа ринформациала арегион аҿы амза нҵәаанӡа амшцәгьа ҟалап ҳәа азгәаҭам.
Аԥсны абнара амца акуп 7-11 гектар иахьрыҵаркуа.
Иара убас шәаԥхьар ҟалоит:
- Кәыҵниа амца зку абнақәа рырцәаразы: иааизакны аҭагылазаашьа акырӡа еиӷьуп
-
Ақалақьқәа рҟны алҩа: амца арцәара иаҿуп